นิกเกอิปิดเช้าพุ่ง 155.10 จุด ตามทิศทางหุ้นสหรัฐ,ยุโรป
นิกเกอิปิดเช้าพุ่ง 155.10 จุด ตามทิศทางหุ้นสหรัฐ,ยุโรป
18 พ.ย. 2558

ดัชนีนิกเกอิตลาดหุ้นโตเกียวปิดภาคเช้าพุ่งขึ้นในวันนี้ โดยดัชนีนิกเกอิปิดภาคเช้าพุ่งขึ้น 155.10 จุด หรือ 0.79% แตะที่ 19,785.73 จุดเนื่องจากบรรยากาศการซื้อขายได้รับแรงหนุนจากการปรับตัวขึ้นของตลาดหุ้นสหรัฐและยุโรปเมื่อคืนนี้ นอกจากนี้ ตลาดยังได้รับแรงบวกจากเงินเยนที่อ่อนค่าลงเมื่อเทียบกับดอลลาร์ ซึ่งช่วยหนุนหุ้นกลุ่มส่งออกพุ่งขึ้นอย่างแข็งแกร่ง
ดัชนีนิกเกอิปรับตัวขึ้นตั้งแต่ตลาดเปิดทำการ โดยนักลงทุนเข้าซื้อหุ้นหลังจากตลาดหุ้นสหรัฐและยุโรปดีดตัวขึ้นเมื่อคืนนี้ โดยเฉพาะตลาดหุ้นยุโรปที่พุ่งขึ้นอย่างแข็งแกร่งหลังจากศูนย์วิจัยเศรษฐกิจยุโรป หรือ ZEW เปิดเผยว่า ดัชนีความเชื่อมั่นของนักลงทุนและนักวิเคราะห์ในเยอรมนีที่มีต่อสภาพเศรษฐกิจของประเทศ พุ่งขึ้นแตะ 10.4 จุดในเดือนพ.ย. จากระดับ 1.9 จุดในเดือนต.ค. โดยสูงกว่าที่นักวิเคราะห์คาดว่าจะอยู่ที่ระดับ 6.0  
หุ้นกลุ่มอสังหาริมทรัพย์พุ่งขึ้นแข็งแกร่งสุด นำโดยหุ้นอิออน มอลล์ ทะยานขึ้น 7.8% หลังจากบริษัทประกาศแผนซื้อคืนหุ้น